AksaraLLM/aksara-bahasa-daerah-v1 huggingface dataset:
Hibiscus syriacus (syn. Althaea frutex Hort. ex Mill.), inggih punika taneman mawi kembang saking jinis Hibiscus, dipunsebat ugi Kembang Sharon. Taneman punika kathah tuwuh ing Asia lan asalipun saking famili Malvaceae. Wujudipun kembang kados vas lan pang-pangipun saged dumugi 2–4 m inggilipun. Taneman punika nglampahi kembang biak ing wewengkon kanthi mangsa panas ingkang anget. Sekaripun gadhah warni putih, jambon, abrit, lan ungu.

Kembang nasional Koréa Kidul 
Wonten ing Basa Koréa, Hibiscus syriacus dipunwastani mugunghwa (무궁화; 無窮花), kalebet kembang nasional Republik Koréa . Kembangipun boten gadhah praupan ingkang ramé lan wanginipun kuwat saéngga katingal biyasa kemawon. Sanajan makaten, kembang punika dipunwastani minangka gambaran karakter nasional rakyat Koréa. Kanggé tiyang Koréa, mugunghwa dados simbol keprigelan, kelembutan, lan keteguhan . Sanajan sampun dipunremeni dangu, mugunghwa naté boten dipun-gantos amargi panguwaos Koréa langkung milih kembang pir (i-hwa) minangka simbol. Mugunghwa dipunpilih minangka kembang nasional déning rakyat Koréa nalika masa Penjajahan Jepang (1910-1945) lan dipuntandur kanthi wiyar minangka simbol perlawanan kanggé nywantunaken kamardikan. Kembang mugunghwa mekar kanthi dangu 100 dinten, saking Juli dumugi Oktober langkung dangu tinimbang kembang sanèsipun. Kembang taneman sanès punika layu manawi sampun sadinten, nanging mugunghwa katingal tetep seger pinten-pinten dinten. Sipat punika ingkang dados inspirasi kanggé rakyat Koréa nalika nglampahi kasengsaran awit saking penjajahan.
 
Mugunghwa sampun dipuntepangi déning bangsa Koréa saking jaman kuna. Wonten ing cathetan sajarah babagan karajan Gojoseon (2333 SM-108 SM), Handan-gogi, kembang punika dipunparingi nama hwanhwa, mokkeun utawi geunhwa. Setunggaling dhokumèn diplomatik Silla (57 SM-935) ingkang dipunkintun kanggé Dinasti Tang mawi isi rèferènsi ingkang sinerat bilih Silla punika negri ingkang kebak wewangian geunhwa. Kajawi punika koleksi géografis Cina, Shanhaijing (Gunung lan Lautan Klasik) lan Gujinzhu ("Ensiklopedia") ingkang dipunsusun nalika jaman Dinasti Qin (221 SM-206 SM) nyerataken rèferènsi babagan Koréa minangka negri ingkang wonten mugunghwa lan tuwuh kanthi subur.
 
Istilah mugunghwa dipun-ginakaken saking jaman Goryeo (918-1392) wonten ing Dongguk isanggukjip (Koleksi Karya Mantri Yi) ingkang dipunserat déning Yi Gyu-bo (1168-1241). Nalika masa Goryeo lan Joseon, raja paring bebungah sarjana ingkang lulus (gwageo) kaliyan mugunghwa kertas. Tembang Aegukga ingkang dipunkomposisiaken nalika taun 1907, salah satunggaling cakepanipun mugunghwa samcheolli hwaryeo gangsan utawi pesona 3000-li sadaya negri ingkang dipunkebaki mugunghwa. Para pamimpin Koréa asring ndhèrèekaken keteguhan kembang mugunghwa wonten ing sesorah kanggé nuwuhaken kesadaran nasional.

Cathetan suku

Pranala njawi 
 Plants For A Future: Hibiscus syriacus
 How to Grow a Rose of Sharon

Gladri 

Simbul nasional Koréa Kidul
Tetuwuhan
Oklahoma City Thunder inggih punika tim bal basket saking kutha Oklahoma City, Oklahoma, Amérikah Sarékat ingkang kagabung wonten ing National Basketball Association. Thunder minangka inkarnasi saking tim Seattle SuperSonics ingkang sapunika boten malih ndhèrèk kompetisi NBA. Tim punika wiwit ndhèrèk NBA rikala mangsa (2008-09) kanthi tetandhingan ingkan kapisanan nglawan Milwaukee Bucks (parté tandhang), ing pundi Thundher kawon kanthi skor 98-87.

Éwadéné minangka sawijining tim inkarnasi, Thundher boten migunakaken lambang, warni, lan logo SuperSonics. Sajarah SuperSonics rumiyin (1967-2008) ugi boten badhé dipunandharaken ("dipun-ginakaken sesarengan") antawising Oklahoma City NBA punapa déné tim NBA ingkang nembé wonten ing Seattle. Déné juru main ingkang nalika musm kapungkur migunakaken sragam SuperSonics (kalebet juru main ingkang dipun-draft déning Sonics nalika NBA Draft 2008) badhé main kanggé tim Oklahoma City. Manajemen tim lan pelatih kepala ingkang ngurui lan nangani tim Oklahoma City ugi kapendhet saking Seattle Sonics.

Penamaan tim 
NBA sampun maringi deadline saperlu pados identitas énggal kanggé Oklahoma City NBA paling telat September, nanging NBA ngarepaken identitas énggal kanggé tim punika badhé dipunbiwarakaken nalika wulan Agustus. Éwadéné wonten sumber ingkang ngandharaken piyambakipun caket kaliyan ingkang gadhah grup pemilik NBA ingkang ngandharaken dhumateng reporter bilih tim punika badhé dipunsukani nama Oklahoma City Thunder, nanging NBA maringi nama potensial kanggé tim punika: Barons, Bison, Energy, Marshalls, Wind, lan Thunder.

Tundhanipun nalika tanggal 3 September 2008, Oklahoma City NBA kanthi resmi dipunbiwarakaken déning ofisial tim kanthi nama Oklahoma City Thunder lan sampun katemtokaken logonipun. Déné jersey lan maskot badhé dipunbiwarakaken ing pungkasaning wulan September.

Nomor ingkang dipunpensiunaken 
Nalika Oklahoma City taksih drnég ménsiunaken nomer jersey satunggal kemawon, Seattle Sonics sampun mensiunaken 6 nomer jersey, kalebet ugi mikropon ingkang dipundekasikaken dhateng penyiar Bob Blackburn ingkang sampun dados penyiar Sonics wiwit taun 1967 dumugi taun 1992.

 1 Gus Williams, G, 1977–1984
 10 Nate McMillan, G, 1986–1998; Pelatih, 2000–2005
 19 Lenny Wilkens, G, 1968–1972; Pelatih, 1969–1972 & 1977–1985
 24 Spencer Haywood, F, 1971–1975
 32 Fred Brown, G, 1971–1984
 43 Jack Sikma, C, 1977–1986
 Mikropon Bob Blackburn, Penyiar, 1967–1992

Cathetan suku 

Baskèt
Tim ulah raga
Oklahoma
Los Angeles Lakers inggih punika tim bal basket Amérikah Sarékat ingkang kagabung wonten ing salebeting National Basketball Association. Tim punika dumunung wonten ing Los Angeles, California. Kala rumiyi tim punika gadhah nama Detroit Gems dumugi dipunéwahi dados Minneapolis Lakers nalika taun 1947. Nama Lakers kapendhet saking kapal pengangkut kargo ingkang ngléwati Great Lakes. Nalika taun 1950, Lakers menangaken gelar juara NBA ingkang angka pisanan. Wonten ing taun 1960, Mineapollis Lakers pindhah dhateng kutha Los Angeles lan gantos naa dados LA Lakers. Wiwit wekdal punika, Lakers dados tim NBA kapisanan wonten ing wewengkon Pasisir Barat. Mangsa paling apik saking Lakers dipungayuh naika taun 1971/1972 nalika tim mau mecahaken rekor NBA kanthi ngrebut 33 kemenangan kanth urut boten pedhot. Mangsa mau dipunpungkasi kanthi rékor menang-kalah (69-13) lan Lakers medal dados juara NBA.

Nalika wiwitan mlebet NBA, Lakers gadhah markas ing LA Sports Arena. Lajeng, ingkang gadhah tim, ingkang nama Jack Kent Cooke, mbiyangun sawijining stadion ingkang gadhah kapasitas 17,000 penonton ingkang dipunsukani nama Great Western Forum (The Forum). Nalika taun 1978, tim lan stadion mau dipuntumbas déning Jerry Buss kanthi regi 67.5 juta dolar AS. Nalika taun 1999, Lakers gadhah markas énggal ingkang dipunsukani nama Staple Center. Wonten ing bimbingan pelatih Phil Jackson, LA Lakers nggayuh 5 gelar juara NBA wonten ing periode 2000-2010. Dumugi taun 2011, kathah pelatih lan juru main Lakers ingkang pikant penghargaan wonte ing NBA, angtawisipun ingih punika Pat Riley, Kareem Abdul-Jabbar, Magic Johnson, Shaquille O'Neal, lan Kobe Bryant.

Nomor sragam ingkang dipunpensiunaken 
 8  Kobe Bryant, G   1996-2016
 13 Wilt Chamberlain, C, 1968-1973
 22 Elgin Baylor, F, 1958-71 (kalebet mangsa pungkasan Lakers Minneapolis)
 24 Kobe Bryant, G, 1996-2016
 25 Gail Goodrich, G, 1965-68 & 1970-76
 32 Magic Johnson, G, 1979-91 & 1995-96; Pelatih Kepala 1994
 34 Shaquille O'neal, C 1996-2004
 33 Kareem Abdul-Jabbar, C, 1975-89
 42 James Worthy, F, 1982-94
 44 Jerry West, G, 1960-74; Pelatih Kepala, 1976-79; General Manager, 1981-2002
 Chick Hearn, Penyiar, 1960-2002

Honored Minneapolis Lakers 
Kajawi nomer sragam ingkang dipunpensiunaken, Lakers ugi nggantungaken satunggaling banner kanthi nama 6 tiyang Basketball Hall of Fame, ingkang minangka kunci kesuksesan tim mau nalika taksih main migunakaken nama Minneapolis Lakers:
 John Kundla, Pelatih, 1948-59
 99 George Mikan, C, 1948-56 (boten main ing mangsa 1954-55)
 17 Jim Pollard, F, 1948-55
 19 Vern Mikkelsen, F, 1949-59
 22 Slater Martin, G, 1949-56
 34 Clyde Lovellette, F-C, 1953-57

Cathetan suku 

 Situs resmi

Baskèt
Tim ulah raga
California
Houston Rockets inggih punika tim [bal basket Amérika ingkang kagabung wonten ing National Basketball Association. Tim punika dumunung wonten ing kutha Houston, Texas. Nama Rockets dipunpilih wonten ing sawijiningpada kontés pamadosan sesanti kutha San Diego nalika klub mau taksih dumunung wonten ing kutha San Diego. Kutha mau minangka papan produksi roket Atlas ingkang dipun-ginakaken déning NASA. Nalika San Diego dados markas NASA, Rockets tetep njaga nama mau éwadéné sampun pindhah dhateng Houston.
Houston Rockets sampun njuarai kompetisi NBA kping 2cacahipun, inggih punika rikala taun 1994 lan 1995, nalika dipunmotori déning Clyde Drexler lan Hakeem Olajuwon.

Nalika kapisanan kagabung wonten ing NBA nalika taun 1971/72, Rockets mbekta Elvin Hayes (The Big E) ingkang minangka bintang tim mau. Nanging, satunggal taun candhakipun, Hayes dipuntransfer dhateng klub sanèsipun. Wonten ing taun 1975, Rockets dumugi babak playoff kapisanan ing kompetisi NBA kanthi dipunpimpin déning Calvin Murphy lan forward Rudy Tomjanovich. Setunggal taun candhakipun, Moses Malone, juru main basket kapisanan ingkang mlebet ing kompetisi profésional (American Basketball Association -ABA) sasampuning lulus saking SMA, kagabung kaliyan Houston. Sesarengan kaliyan klub mau, Malone dados pemai paling apik ing NBA lan mbekta Rockets dhateng final wewengkon Timur kanggé kapisanan nalika taun 1977.

Nalika taun 1984, Rockets men-draft Hakeem Olajuwon, ingkang mbekta Rockets dumugi ing 1986 Finals nalika karier angka 2ipun, wonten ing final mau Rockets kawon maih déning Boston Celtics. Nalika 7 season candhakipun, Houston Rockets gagal nglewati babak pisaan play-off kanthi cacah kaping 5. Dumugi pungkasanipun taun 1994 Houston Rockets kasil ngrebut gelar juara NBA ingkag kapisanan, nalika Olajuwon mimpin tim punika dumugi babak final. Rockets wangsul malih pikantuk gelar juara taun 1995. Nanging makaten, sasampuning 2 taun kejayaan mau, Rockets boten naté malih dumugi ing final. malahan gagal duugi ing babak play-off sadanguning periode 1999–2003. Rocket nembé dumugi play-off malih sasampuning men-draft juru main Cina Yao Ming lan kedah nengga dumugi 2009kangge saged lolos saking babak kapisanan play-off.

Nomor ingkang dipunpensiunaken 
 22 Clyde Drexler, G, 1995-98; ugi minangka penduduk asli Houston sarta minangka juru main bintag University of Houston lan mantan pelatih tim universitas mau, sapunika dados penyiar kanggé Houston Rockets
 23 Calvin Murphy, G, 1970-83 (Kalebet mangsa pungkasan ing San Diego); ugi penyiar
 24 Moses Malone, C, 1976-82
 34 Hakeem Olajuwon, C, 1984-2001
 45 Rudy Tomjanovich, F, 1970-81; Pelatih Kepala, 1991-2003
 CD Carroll Dawson Asisten pelatih, General Manager 1979-2007. Amargi Dawson boten main kanggé Rockets, saéngga tim migunakaken inisialipun minangka memoriam.

Cathetan suku 

Baskèt
San Antonio Spurs inggih punika tim bal basket wonten ing salebeting National Basketball Association ingkang dumunung wonten ing San Antonio, Texas. Klub punika sampun menangken kejuaraan NBA kaping 4, nalika taun 1999, 2003, 2005 lan 2007.

Sajarah 
Klub punika wiwitanipn gadhah nama Dallas Chaparrals wonten ing American Basketball Association (ABA) nalika taun 1967. Lajeng dipun-gantos dados Texas Chaparrals wonten ing mangsa tetandhingan 1970-1971. Wonten ing taun 1973 Spurs dipuntumbas déning sakelompok pangusaha saking San Antonio ingkang kasusun langkung saking 36 tiyang, dipunpimpin déning Angelo Drossos lan Red McCombs lan dipunsukani nama San Antonio Spurs.

Tim punika wiwit dados salah satunggaling tim kuat wonten ing Wewengkon Barat nalika wonten ing masa George Gervin, pasipun wonten ing taun 1976-1985. Spurs dados tim langganan mlebet playoff lan asring dados juara divisinipun, nanging déréng naté mlebet dhateng Final NBA, sasampuning kawon déning tim kados Washington Bullets, Boston Celtics, Houston Rockets, Los Angeles Lakers. Sasampuning masa Gervin, Spurs mlebet ing masa-masa ingkang sisah lan Spurs naté kaancem pindhah kutha amargi cacahing penonton mandhap drastis dipunétang saking 1985. Spurs wiwit manggihaken malih kejayaan kanthi wontenipun David Robinson ing Spurs. Spurs asring malih nuju playoff lan dados juara divisinya, nanging Spurs dèrèng naté ngraosaken Final NBA.

Mlebetipun Tim Duncan dhateng San Antonio Spurs saèstu mbekta berkah. Sesarengan kaliyan David Robinson, kekalihipun mbentuk "menara kembar" ingkang dipunajrihi wonten ing NBA. Duèt punika kasil mbekta Spurs dados juara NBA kanggé kapisanaipun taun 1999. Duèt punika dipuntambah Tony Parker lan Manu Ginobili, Spurs saged mlebet NBA malih nalika taun 2003. Sasampuning final, Robinson pénsiun saking  NBA. Éwadéné makaten, Spurs taksih saged dados juara NBA kaping 2, inggih punika wonten ing taun 2005, 2007). Kanthi asringipun Spurs dados juara NBA, kathah tiyang nganggep bilih punika sampun mbiyag dinasti énggal ing NBA.

Nomor ingkang dipunpensiunaken 
 00-Johnny Moore, G, 1980-88 & 1989-90
 6-Avery Johnson, G, 1991, 1992-1993, 1994-2001
 13-James Silas, G, 1972-81
 32-Sean Elliott, F, 1989-93 & 1994-2001
 44-George Gervin, G, 1974-85 (Hall of Famer)
 50-David Robinson, C, 1989-2003

Cathetan suku 

Baskèt
Tim ulah raga
Texas
Santa Monika (332-387) punika satunggiling pawèstri ingkang salèh sanget lan ibunipun Agustinus, salah satunggiling Bapa Gréja paling misuwur. Monika miyos ing Tagaste, Afrika Lèr, lan palakrami kaliyan Patrisius. Patrisius lan ibunipun, inggih punika marasepuhipun Monika, punika tiyang ingkang kasar lan gampil nepsu. Monika kanthi sabar nyembayangaken garwa lan marasepuhipun supados ngéwahi prilakunipun lan dados tiyang-tiyang Kristen ingkang tangat. Puniku lumampah salebetipun jangka wekdal ingkang cekap lami sadèrèngipun donganipun Monika kasembadan.

Nalika garwanipun sampun ngéwahi gesangipun, sapuniki gentosan salah satunggil putranipun, Agustinus, ingkang perlu nglampahi éwah-éwahan. Agustinus leresipun sampun dados Kristen, nanging nglampahi gesang ingkang boten selaras kaliyan iman Kristen, kalebet ugi patutan/putri tanpa palakrami. Sasampunipun puniku, Agustinus nilar tlatah asalipun lan lelana dhumateng Italia. Monika sembayang teras kanggé Agustinus salaminipun 17 taun dumugi pungkasanipun Agustinus purun ngéwahi gesangipun. Agustinus salajengipun dados satunggiling téolog lan santo ingkang paling dipuntepangi salebetipun sajarah gréja.

Réferènsi 

Lair 322
Pati 387
Santo lan Santa
Artikel mawa basa krama
Rezky Wiranti Dhike utawa sing biyasa diceluk Dhike utawa ikéy iki Salah siji panenmbang lan anggota grup idol JKT48 génerasi kaping pisan lan Tim J sing lair ing Kepahiang, 22 November 1995.

Biografi 
Rezky Wiranti Dhike ya iku anggota génerasi kaping pisan saka idol grup JKT48. Dhike iku salah siji anggota JKT48 sing dhuwèni rambut cindèk kaya Ghaida Farisya. Dhike iku anak bontot saka 2 saudara. Dhike sok kaceluk Tsundere karo fans-fansè amarga dhike yèn kétok awalé ora tau senyum lan methentheng waé, nanging yèn wis tepung karo Dhike, awaké lucu, grapyak lan crèwèt jebulé. Dhike netep ing Bandung, saiki wis kelas XII (3 SMA) ing salah siji SMA ing Bandung. Amerga Dhike netep ing bandung, dhike lancar anggoné ngomong basa sunda.

Penampilan

Indonésia 
 Konser live pradebut kanggo program musik 100% Ampuh Global TV, Bekasi Square, 17 Dhésèmber 2011
 Peluncuran video musik "Heavy Rotation", fx Center, Jakarta.
 Konser live debut kanggo program musik Inbox SCTV, 26 Januari 2012
 I-Pop SCTV (28 Januari 2012)
 100% Ampuh Global TV (11 Fèbruari 2012; 10 Maret 2012; 1, 8 & 14 April 2012)
 Mega Konser JKT48, RCTI, 17 Juli 2012

Theater
 JKT48 1st Theater Live "Pajama Drive", Nyi Ageng Serang, Pasar Festival, Kuningan Jakarta Selatan, 17-20 Mèi 2012
 JKT48 2nd Theater Live "Pajama Drive", Studio 7 Pasaraya Grande, Blok M, Kebayoran Baru Jakarta Selatan, 14-17 Juni 2012 
 JKT48 3rd Theater Live "Pajama Drive", Studio 7 Pasaraya Grande, Blok M, Kebayoran Baru Jakarta Selatan, 13-15 Juli 2012

Iklan televisi
 Pocari Sweat
 Rakuten
 Laurier
 Yamaha Mio-J
 Biore Facial Blossom
 Pocky
Meet & Greet
 Meet & Greet JKT48, fx Center, Jakarta 18 Dhésèmber 2011
 Meet & Greet JKT48 Music Video Launch, fx Center, Jakarta, 14 Januari 2012

Jepang 
Konser
 AKB48 Kōhaku Taikō Uta Gassen 20 Dhésèmber 2011, Tokyo Dome City Hall, 16 anggota
 Encore pada hari kedua konser AKB48 Request Hour Setlist Best 100 2012 (20 Januari 2012, Tokyo Dome City Hall,), 12 anggota 
 AKB48 Gyoumu Renraku Tanomu Zo Katayama Buchou! 4 April 2012, Saitama Super Arena
 AKB48 in Tokyo Dome ~1830m no Yume~ 24-26 Agustus 2012

Televisi
 Morita Kazuyoshi Hour, Waratte Iitomo! (21 Dhésèmber 2011, Fuji TV)
 Seyanen! Ōmisoka RokeSP (Kettei! Ima Kore Mite Hoshii Taisho!), 31 Dhésèmber 2011, MBS, wewengkon tayang Kansai lan sakpanunggalane
 NHK Kōhaku Uta Gassen (31 Dhésèmber 2011)

Diskografi 
 
 
 
 
 "Baby! Baby! Baby!" (Versi Indonésia)

Lagu unit Theater
 JKT48 1st and 2nd Theater Live 
 
 
 JKT48 2nd setlist Tim J

Réferènsi

Pranala njaba 
 Profil resmi JKT48 
 Facebook resmi Rezky Wiranti Dhike
 Fanpage Facebook resmi Rezky Wiranti Dhike
 Twitter resmi Rezky Wiranti Dhike
 Akun G+ resmi Rezky Wiranti Dhike
 Video Profil Rezky Wiranti Dhike di Youtube

Anggota JKT48
Grup Idola
Penyanyi Indonésia
Lair 1995
Maine-Montparnasse (Menara Maine-Montparnasse), ugi dipunsebat Tour Montparnasse inggih punika salah satunggaling yasan ingkang inggil sanget utawi ingkang dipunwastani yasan pencakar langit ingkang minangka kantor ingkang dhuwuripun kirang langkung 210 mèter (689 kaki) ingkang wonten ing Paris, Prancis, pasipun wonten ing wewengkon Montparnasse. Wangunan Tour Montparnasse punika dipunyasa wiwit taun 1969 ngantos taun 1972, lan kalebet 100 yasan lan struktur paling inggil ing wewengkon Paris lan [[Pratélan yasan lan struktur paling inggil ing Uni Éropah]. Ing wekdal ngajeng samangké, badhé wonten malih yasan ingkang dhuwuripun langkung saking Tour Montrparnasse inggih punika Tour AXA ingkang sampun dipundandani malih ingkang dhuwuripun dados 225 mèter, lajeng wonten ugi Tour Phare lan Tour General ingkang dhuwuripun yasan kekalihipun kirang langkung 300 mèter.

Rancangan lan pembangunan
Menara punika dipunrancang lan dipunyasa déning arsitek Eugène Beaudouin, Urbain Cassan lan Louis Hoym de Marien lan ugi dipunyasa déning Campenon Bernard.

Papanipun
Menara Tour Montparnasse dipunyasa wonten ing sak nginggilipun stasiunMontparnasse - Bienvenüe Métro de Paris, ingkang gadhah menara tingkat 59 lan dipun-ginakaken minangka wewengkon kantor, lan ingkang kalih tingkat dipunbikak kanggé tiyang umum ingkang badhé ningali pemandhangan kitha Montparnasse. Ing tingkat kaping 56 inggih dipun-ginakaken kanggé papan restoran, lan ugi wonten ing teras tingkat paling nginggil. Manawi dipuntingali ing wekdal ingkang cerah, tlatah ingkang saged dipuntingali inggih saged dumugi radius 40 [kilomèter|km]]; lan saged ningali pesawat mabur saking landhasan saking Papan Anggegana Orly. Rel pemandu saged dipunpindhaken kanthi wekdal kalih menit supados helikopter saged ndharat wonten ing menara punika. Nalika wekdal yasa ingkang sepisanan, menara punika inggih minangka menara ingkang paling inggil ing Éropah miturut dhuwuripun atap.  Pembangunan La Grande Arche ing La Défense nggantosaken urut- urutanipun menara punika dados urutan kaping kalih menara ingkang paling inggil saking jalur perspektif ingkang wonten ing Paris.

Kritik
Arsitekturipun ingkang prasaja, tetandhingan ingkang ageng lan tampilan monolitikum ingkang sampun asring dipunkritik amargi papanipun boten lansekap urban Paris lan minangka asilipun, kalih taun sasampunipun rampung dipunyasa, ing punjering kitha boten pareng malih dipunyasa yasan pencakar langit.
Rancangan menara punika ngrumiyini gaya arsitektural ingkang gadhah kapentingan ageng kanggé wontenipun sesawangan saking njawi lan saéngga namung area kantor kémawon ingkang wonten ing perimeer ing saben tingkat ingkang gadhah cendhéla.

Cathetan suku

 Satellite view of Tour Montparnasse at WikiMapia
 Photos of the Montparnasse Tower 
 Tour Montparnasse
 
 Pictures and info 

Wangunan lan struktur ing Paris
Montparnasse
Soju inggih punika unjukan distilasi ingkang asalipun saking Koréa . Sapérangan ageng mèrek soju punika dipunproduksi wonten ing Koréa Kidul. Sanajan bahan baku soju punika beras nanging sapérangan ageng produsèn unjukan soju punika ngginakaken bahan tambahan utawi bahan kanggé gantosipun beras kados ta kenthang, gandhum, jelai, uwi rambat, utawi tapioka (dangmil). Unjukan punika bening lan boten wonten warninipun kanthi kadar alkohol ingkang bènten-bènten wiwit saking 20% dumugi 45% Alkohol Berdasarkan Volume (ABV). Kadar alkohol ingkang paling umum dipun-ginakaken kanggé soju inggih punika 20% ABV. Jinro punika satunggaling produsèn soju ingkang paling ageng wonten ing Koréa . Nalika taun 2007, Jinro nyadé langkung saking 72 juta krat soju.)

Sajarah 

Soju punika ingkang kaping pisan dipundamel ing taun 1300 nalika tiyang Mongol perang nglawan tiyang Koréa. Teknik distilasi arak dipunsinauni déning tiyang Mongol saking tiyang Pèrsi nalika bangsa Mongol nglampahi invasi dhateng Asia Tengah lan Timur Tengah kirang langkung nalika taun 1256. Sasampunipun cara damel arak dipunwulangaken dhateng tiyang Koréa, papan kanggé nyuling dipundamel déning tiyang Koréa ing kiwa-tengené kutha Kaesong. Ing kawasan kiwa tengenipun Kaesong, soju ugi dipunsebat arak-ju (hangul: 아락주).

Soju punika kathah dipundamel wonten ing kutha-kutha ingkang dados papan bala bangsa Mongol manggon. Papan mau kutha-kutha kados Andong, Kaesong, lan Jeju. Kutha Andong mau dumugi sapunika kawéntar minangka pusat tradisi soju kanthi cara tradhisional. Katandingaken kaliyan makgeolli, soju punika gadhah kadar alkohol ingkang inggil. Rumiyinipun soju punika unjukan ingkang awis saéngga namung saged dipunkonsumsi déning kalangan tartamtu. Bibar tèhnik anggènipun damel soju dipunmangertosi kanthi wiyar, sakedhik-sakedhik soju wiwit dipunmangertosi déning rakyat biyasa. Pabrik panyulingan soju punika wiwit dipundamel nalika wiwitan abad kaping 20. Salajengipun soju dados unjukan rakyat ingkang kondhang bibar dipun-ginakaken sirup gula hasil impor mawi regi ingkang mirah anggènipun prosès damel soju. Boten wonten paugeran ingkang gegayutan babagan tèhnik anggènipun damel soju lan ugi distilasi saéngga produsèn saged damel soju kanthi cara ngèncèraken alkohol. Regi unjukan soju ugi sansaya mirah sareng kaliyan mindhakipun kadar alkohol.

Cathetan suku

Pranala njawi 

  Situs web Jinro

Koréa
Place de l'Étoile minangka satunggaling persimpangan ageng wonten ing kutha Paris, Perancis, titik temu 12 margi lurus ("Star Square") kalebet Champs-Élysées ingkang pundi mbentang dhateng sisih wétan. Namanipun dipunéwahi dados Place Charles de Gaulle nalika taun 1970 kanggé mèngeti Présidhèn Gaulle, nanging kathah tiyang taksih nyebut migunakaken nama aslinipun.

Place kassebut dumunung wonten ing tenga Axe historique lan wonten ing tengahipun jumeneng Arc de Triomphe.

Place de l'Étoile lan margi ingkang ngadhep kanthi wiyar dipunrancang ulang minangka péranganing proyék perencanaan urban Baron Haussmann.

Deskripsi 

Kali welas margi, dipunurutaken kados jarum jam saking sisih lèr:
 Avenue de Wagram, dipunsebut makaten wiwit Kamaharajan Perancis Kaping 2, lan sadèrèngipun naté dipunsukani nama boulevard de l'Étoile lan boulevard Bezons
 Avenue Hoche: avenue de la Reine-Hortense sadanguning Kamaharajan Kaping 2 lan boulevard Monceau sadèrèngipun
 Avenue de Friedland wiwit Kamaharajan Kaping 2 lan boulevard Beaujon sadèrèngipun.
 Avenue des Champs-Élysées
 Avenue Marceau: avenue Joséphine sadanguning Kamaharajan Kaping 2
 Avenue d'Iéna Avenue Kléber: avenue du Roi-de-Rome sadanguning Kamaharajan Kaping 2 lan boulevard de Passy sadèrèngipun
 Avenue Victor Hugo: avenue d'Eylau sadanguning Kamaharajan Kaping 2 avenue de Saint-Cloud sadèrèngipun
 Avenue Foch': avenue du Bois (de Boulogne) sadanguning Republik Perancis Kaping 3 lan avenue de l'Impératrice sadanguning Kamaharajan Kaping 2
 Avenue de la Grande-Armée sadanguning Kamaharajan Kaping 2 lan avenue de Neuilly sadèrèngipun
 Avenue Carnot: avenue d'Essling sadanguning Kamaharajan Kaping 2
 Avenue Mac-mahon: avenue du Prince-Jérôme sadanguning Kamaharajan Kaping 2

Place kanthi simètris gadhah 6 sumbu:
 Sumbu avenue Mac-Mahon lan avenue d'Iéna
 Sumbu avenue de Wagram lan avenue Kléber
 Sumbu avenue Hoche lan avenue Victor-Hugo
 Sumbu avenue de Friedland lan avenue Foch
 Sumbu avenue des Champs-Élysées lan avenue de la Grande-Armée: Sumbu mau minangka axe historique Paris
 Sumbu avenue Marceau lan avenue Carnot

Place de l'Étoile (juga Arc de Triomphe) dipunpérang antawising arrondissement VIIIe, XVIe lan XVIIe ing Paris:
 VIIIe: area antara avenue de Wagram lan avenue Marceau
 XVIe: area antara avenue Marceau lan avenue de la Grande-Armée
 XVIIe: area antara avenue de la Grande-Armée lan avenue de Wagram

Place punika dipunklilingi déning 2 margi ingkang mbentuk sawijining bunderan: Rue de Presbourg lan Rue de Tilsitt ingkang pundi sampun dipunsukani nama kados punika wiwit 1864, sasampuning kesuksesan diplomatik Napoleon.

Karya Literatur 
La Place de l'étoile minangka irah - irahan sawijining novèl ingkang dipunanggit déning panulis Perancis, Patrick Modiano.

Transportasi 

(Métro dan RER)

Cathetan suku 

Paris
Prancis
inggih punika salah satunggaling karakter fiktif saking komik lan anime Naruto. Nama ngajeng Sasuke, konon asalipun saking nama salah satunggal ninja legéndaris, Sarutobi Sasuke. Lan ingkang minangka nama wingkingipun, "Uchiha" dipunwaos minangka "uchiwa", utawi "kipas kertas" (kipas ingkang kadamel saking kertas). Wonten ing jaman Jepang Kuno, uchiwa asring dipunanggé wonten ing upacara karajan, minangka souvenir, utawi dipun-ginakaken kanggé nglindungi prajurit saking anak panah. Nanging miturut filosofi wonten ing komik Naruto, "uchiwa" inggih punika salah satunggal kipas ingkang saged ndadosaken muruping mawa dados geni, lan ingkang nggambaraken kasagedanipun klan Uchiha ingkang saged nggembleng turun tinurunipun punika dados ninja ingkang saé.

Wonten ing seri Naruto, Sasuke inggih punika salah satunggaling ninja jènius saking satunggal klan ingkang misuwur wonten ing Konoha, Klan Uchiha. Klan Uchiha dipunmangertosi kanthi garis turun tinurunipun ingkang mirunggan inggih punika Sharingan, makaten ugi kanthi kasagedanipun punika ingkang nguwasani elemen api. Klan punika inggih paring kontribusi ingkang ageng minangka pasukan keamanan Konoha. Kados ingkang langkung-langkung saking  anggota klan Uchiha, Cakra Sasuke langkuh nuju maring èlemèn geni, nanging piyambakipun ugi saged nguwasani elemen listrik, Kadosta ingkang dipuntedahaken naika ngedalaken jurus Chidori. Sasuke ugi kasil nguwasani jutsu Amaterasuingkang piyambakipun angsali saking rakanipun, Itachi Uchiha.

Latar belakang 
Wonten ing seri Naruto, Sasuke inggih punika adhi saking Itachi. Itachi minangka putra ingkang kapisan saking pangarsa Pasukan Keamanan ingkang dipunurmati sadaya désa minangka kapinteranipun amargi saged ngrampungaken pawiyatan minangka genin nalika ngancik yuswa 7 taun, nguwasani Sharingan wonten ing umur 8 taun, lulus ujian Chuunin nalika umuripun 10 taun, lan dados pangarsa pasukan ANBU nalika umuripun 13 taun. Klan Uchiha ngajeni sanget dhateng Itachi lan paring pangarep-arep ingkang langkung dhumateng piyambakipun ingkang minangka kreteg ing antawisipun désa lan klan. Ramanipun Sasuke, Fugaku Uchiha maringaken kawigaten ingkang langkung dhumateng Itachi, satemah ndamel Sasuke meri dhumateng rakanipun.

Sasampunipun kadadosan ing antawisipun Itachi lan pinten-pinten anggota klan Uchiha sasanesipun, sesambetan ing antawisipun ramanipun Sasuke lan Itachi dados radi tebih sakedhik. Itachi dados langkung medeni lan tansah paring pitakenan ingkang minangka kawontenanipun piyambakipun minangka "wadah" (utsuwa) klan. Salaminipun wekdal punika, ramanipun Sasuke lajeng ngajari Sasuke satunggal jurus elemen geni, inggih punika Goukakyuu no Jutsu. Sasuke saged nguwasani jurus kasebat wonten ing wekdal namung satunggal minggu, ndamel ramanipun kaget lan pungkasanipun ngakeni bilih Sasuke minangka anggota klan Uchiha ingkang sajatosipun. Ramanipun Sasuke ugi paring penget dhateng piyambakipun supados ing tembe wingkingipun boten tumut kaluputanipun ingkang raka.

Cathetan suku

Anime
Place de la Concorde inggih punika alun-alun wonten ing Paris, Prancis. Lan dumunung wonten ing arondisemen delapan, ing wétan  Champs-Élysées.

Sajarah 
Alun-alun punika dipundèsain déning Ange-Jacques Gabriel rikala taun 1755 minangka alun-alun kanthi wujud oktagon ingkang dipunklilingi déning parit antawising Champs-Élysées ing kilèn lan Tuileries Gardens ing sisih wétan. Dipunkebaki kaliyan patung lan air mancur, papan punika lajeng dipunsukani nama "Place Louis XV" kanggé maringi pakurmatan raja ènggal. Alun-alun punika lajeng dipuntambahaken sawijining patung panunggang turangga raja, ingkang sampun dipunrencanakaken wiwit taun 1748, patung punika wiwitanipun dipunpahat déning Edmé Bouchardon, lan dipunpungkasaken déning Jean-Baptiste Pigalle sasampuning Edmé séda.

Ing sisih lèr, dipunyasa kalih gedung saking watu ingkang éndah. Dipunpisahaken kaliyan Rue Royale, yasan punika minangka tuladha paling apik kanggé arsitèktur nalika samanten. Wiwitanipun dipun-ginakaken minangka kantor pamaréntahan, déné yasan ing wétan inggih punika Mantri Angkatan Laut Perancis. Boten dangu sasampuning dipunyasa, yasan ingkang wonten ing sisih kilèn dipunéwahi dados Hôtel de Crillon ingkang méwah (taksih lumampah dumugi sapunika) ing pundi Marie Antoinette nelasaken wekdal luangipun kanthi santé lan sinau mainaken piano. Hôtel punika dipun-ginakaken minangka markas Tentara Jerman nalika Perang Donya II.

Nalika kadadosan Revolusi Perancis, patung Raja Louis dipunrisak lan dipunsukani nama "Place de la Révolution". Lan dipunkenal amargi jaman rumiyinipun ingkang kirang saé lan nggegirisi, nalika "Place de Grève" inggih punika papan ing pundi Bourgeoisie dipunhibur kanth mirsani kriminalis ingkang dipunhukum kanthi dipuntugeli urip-urip, lajeng pamarèntah revolusioner mapanaken sawijining guillotine ing mrika. Salah satunggaling tiyang ingkang dipunukum ing Place de la Révolution inggih punika Raja Louis XVI, nalika tanggal 21 Januari, 1793. Kathah tiyang wigati ingkang dipunpenggal, kadang kala ing sangajenging panonton ingkang sami sorak-sorak, ing pundi Ratu Marie Antoinette, Ratu Élisabeth, Charlotte Corday, Madame du Barry, Georges Danton, Camille Desmoulins, Antoine Lavoisier, Maximilien Robespierre lan Louis de Saint-Just.

Guillotine punika asring sanget dipun-ginakaken nalika "Pamarèntahan Teror", nalika mangsa panas wonten ing taun 1794, nalika 1.300 tiyang dipunpenggal. Satunggal taun candhakipun, nalika revolusi sampun nedahaken kualitasipun, guillotine punika sampun dipunicalaken saking alun-alun lan sampun gantos nama kanthi tandha rekonsiliasi nasional.

Cathetan suku

Alun-alun
Markah tanah ing Prancis
Papan wisata ing Prancis
Situs Warisan Donya
Paris
Tha (ing  basa Arab  ڟ ing lokasi bébas) iku aksara utawa huruf ing aksara Arab. Huruf iki nglambangaké foném /th/ .

Cara panulisan 

Aksara Arab
Henry Lark Pratt () inggih punika satunggaling pelukis Inggris ingkang kelatih saking indhustri porselèn.

Biografi 
Prat wiyos wonten ing paroki St Peters ing Derby nalika tanggal 16 Fèbruari 1805 lan magang ing sesadéan porselen ing Pabrik Derby nalika umuripun kirang langkung taksih 1 taun. Pratt ngrampungaken masa magangipun nalika taun 1824. Piyambakipun mapan wonten ing Derby dumugi taun 1830. Bibar punika piyambakipun nyambut damel wonten ing Mintons saking taun 1831 dumugi November 1836 minangka pelukis. Enem wulan sadèrèngipun nilaraken Mintons piyambakipun krama kaliyan Margaret Windsor saking Stoke on Trent. Henry lan Margaret kagunan laré nalika taun 1837 lan gangsal laré kapisan wiyos wonten ing Stoke. Setunggal putranipun wiyos ing taun 1839 lan dipunparingi nama sami kaliyan bapakipun lan ugi dados seniman.

Ing taun 1841 Pratt nyebataken profesinipun minangka seniman ing sensus lan ing taun 1844 wiwit ketarik kaliyan lukisan cèt lenga. Lajeng piyambakipun dipunparingi pakaryan damel skétsa balai baron ing kanti-kanti paling caket. Piyambakipun remen nalika nglukis lan ketarik wonten ing sesawangan mliginipun lembah Dovedale ing Derbyshire ugi watesing Staffordshire. Ingkang dados panutan seninipun kalebet Adipati saking Devonshire lan Ratu Victoria ingkang paring layanan dhahar dalu kanthi sesawangan saking Kastil Windsor ingkang dipunlukis déning Pratt.

Henry Lark Pratt pindhah malih dhateng Derby ing taun 1851 nalika taksih gesang saking seninipun lan saged nguripi garwa sarta sangang larénipun. Taun 1861 Henry Lark Pratt nyebat piyambakipun minangka "Pelukis sesawangan wonten ing Porselen." Henry Lark Pratt tilar donya nalika tanggal 3 Maret 1873 wonten ing Stoke on Trent. Putra Pratt, Henry Lark Pratt nggantos namanipun dados Hinton supados nyingkiri kabingungan nama kaliyan bapakipun nanging namung paring prabawa alit dhateng lukisan-lukisan ingkang mawi tapak asma “H.L.Pratt”. Pratt (yunior) ngawontenaken paméran lukisan ing Royal Academy taun 1867 lan enem taun salajengipun lukisanipun dipuntampi déning Society of British Artists. Piyambakipun tilar donya ing taun 1875 kanthi yuswa 36 taun.

Karya 
Henry Lark Pratt gadhah karya sapérangan lukisan  ing gladri seni kutha kados lukisan-lukisan ing gladri Newcastle under Lyme.

Cathetan suku 

Pelukis Inggris
Koleksi Museum lan Gladri Seni Derby
Lair 1805
PT. Pyridam Farma Tbk () ya iku perusahaan multinasional kang ngasilaké produksi farmasi ana ning Jakarta, Indonésia. Perusahaan iki ngadhek nalika taun 1972. Perusahaan iki wis ngasilaké macam-macam bahan farmasi.

Perusahaan iki ngasilaké produk farmasi kaya ta tabltes, kaplet, kapsul, sirup krim, lan salep. uga penisilin lan non-penisilin antibiotik, anti-TBC, vitamin, antipiretik obat kanggo ngilangaké rasa lara, lan liyané.

Pyridam diadhekaké ning taun 1976 déning Mr Sarkri Kosasih lan dr.Kartini Raharjo Sp.OG. jenengé The Pyridam iku saka fenomena Piramida-salah sawijining Kajaiban donya tuwa dhéwé ning dunya. Wiwitané Pyridam mroduksi usada kanggo kéwan. Sawisé iku Pyridam wiwit produksi-formulasi produk keséhatan kéwan. Ngrewangi para wong tani supaya bisa ngembangaké peternakan kang canggih nalika iku.

Nalika taun 1994 perusahaan ini olih pangakuan saka pamaréntah, olih gelar "Partner karo Kinerja kang apik" déning Departemen Pertanian.

Ning taun 1985, Pyridam yasa Divisi Farmasi, kang rikat banget tumuwuh. Mula iku Pyridam bisa yasa pabrik merek produksi anyar ning waladan kang ambané 35.000 mèter persegi ning Cianjur, Jawa Barat. Pabrik iki wiwit jalan ning sasi April 2001. Ning akir taun 2000, kepemimpinan manajemen disahaké déning Mr Sarkri Kosasih marang Mr Handoko Boedi Soetrisno. Dipimpin déning pemimpinan anyar, Pyridam mbuka kepemilikané déning publik, kang mbuktikaké manawa Pyridam bisa dadi perusahaan kang séhat lan profésional.

Kantor pusat perusahaan iki anaing Jakarta, fasilitas produksi nganggo peralatan kang modern lan sesuai karo indhustri farmasi, kaya ta standar Good Manufacturing Practice, lan perlindungan lingkungan (AMDAL).

Commisioner
Ir. Sarkri Kosasih (President Commisioner) 
Ny. Rani Thandra (Commisioner) 
Ny. Lianny Suraja (Commisioner)

Director
M. Handoko Boedi Soetrisno BSc, MM (President Director) 
Ny. Indrawati Kosasih (Director)

Pranala njaba 
 Situs resmi

Perusahaan farmasi
Perusahaan Indonesia
Jessica Veranda Tanumihardja (lair ing Jakarta tanggal 19 Agustus 1993) ya iku Artis, Panembang lan uga salah siji anggota grup idola JKT48 Tim J saka Indonésia.

Profil 
 Horoskop: Leo
 Dhuwur Awak: 164 cm
 Golongan Darah: O
 Hobi: Menyanyi, Maos Komik, Modeling lan Akting
 Ukara Perkenalan: Sanajan aku malu-malu, nanging aku tetep fasionable. Namaku Ve
 Grup Favorit: AKB48
 Tembang Favorit AKB48: River, 1!2!3!4! Yoroshiku
 Werna Favorit: Ijo

Biografi 
Jessica Veranda Tanumihardja ya iku salah siji anggota tahap kapisan JKT48. jeneng Ve dipunceluk amarga uga ana jeneng jessica ing JKT48, ya iku Jessica Vania Widjaja (jeje). Sadurungé Ve lumebu JKT48, Ve wis duwé pengalaman ing dunya modelling, lan perfileman. Ve seneng carita komik detektif lan dhuweni keturunan Portugis saka mbah buyute. Ing JKT48 Ve kanca cedhak saka devi Kinal Putri, Nganti saiki Ve tetep dadi mahasiswa ing salah siji pawiyatan luhur swasta ning Jakarta, lan njupun jurusan Desain Komunikasi Visual (DKV). Sadurungé kalebu anggota JKT48, Ve tau dadi pameran ing mini sinétron lan uga filem layar gedhi ning biyoskup. Jeneng nalika durung dadi anggota JKT48 ya iku Jessica Lontoh, Lontoh iku jeneng saka marga manado, amarga dhèwèké keturunan saka tiyang Manado.

Diskografi 
 "Heavy Rotation (versi Indonésia)", video musik, 14 Januari 2012
 "Heavy Rotation (Versi Indonésia)" (ヘビーローテーション?)
 "Aitakatta" (会いたかった?)
 "Kimi no Koto ga Suki Dakara" (君のことが好きだから / アンダーガールズ)
 "Ponytail to Shushu" (ポニーテールとシュシュ)
 "Baby! Baby! Baby! (ベイビー! ベイビー! ベイビー!?)"
 "Gomen ne Summer (versi Indonésia)

Lagu unit Theater
 JKT48 1st and 2nd Theater Live

Majalah 
 BEAUTIFUL Lady & TELEVISION (24 Januari 2012), kaliyan Ayana Shahab, Cleopatra Djapri, Rena Nozawa, Sonya Pandarmawan.

Televisi 
 Morita Kazuyoshi Hour, Waratte Iitomo! (21 Dhésèmber 2011, Fuji TV)
 Seyanen! Ōmisoka RokeSP (Kettei! Ima Kore Mite Hoshii Taisho!), 31 Dhésèmber 2011, MBS, wewengkon tayang Kansai dan sekitarnya
 NHK Kōhaku Uta Gassen (31 Dhésèmber 2011)
 Global TV JKT48 School saben dina Ahad 2012

Iklan Televisi 
 Pocari Sweat
 Laurier
 Yamaha Mio J

Filmografi 
 Rumah Tanpa Jendela (2011)

Sinetron 
 Kasih Ibu (2008)

Réferènsi

Pranala njaba 
 Profil resmi JKT48 
 Facebook resmi Jessica Veranda Tanumihardja
 Fanpage Facebook resmi Jessica Veranda Tanumihardja
 Twitter resmi Jessica Veranda Tanumihardja
 Akun G+ resmi Jessica Veranda Tanumihardja
 Video Profil Jessica Veranda Tanumihardja di Youtube

Anggota JKT48
Penyanyi Indonésia
Lair 1993
QRIO ("Quest kanggo cuRIOsity", iku jeneng saka Robot impenan Sony utawa SDR) Ya iku sawijining Bipédal Robot kanggo hiburan sing dikembangké lan didol ing pasar (nanging ora tau didol) karo Sony kanggo pangembang saka dolanan (robot asu) AIBO. Dhuwur awak QRIO robot kiro-kiro 0,6m (2 suku) lan abotè kiro-kiro 7,3 kg (16 pon). Slogan QRIO ya iku: "Makes life fun, makes you happy!". 
Ing tanggal 26 Januari 2006, ing dina sing padha kaliyan dina Sony mandhekaké AIBO lan produk sak panunggalané, Sony ngumumaken yèn Sony arep nyetop pangembangan QRIO. kajaba pangembangan QRIO dibatalké, QRIO arep dikembangké, diuji lan lumebu masa skabilitas, pinuju arep didol kanggo komersil ing salajengipun telung taun utawa patang taun.

Pangembangan 
Prototype saka QRIO dikembangké lan diprodhuksi déning Sony Intelligence Dynamics Laboratory korp. Prototype sing digarap déning Sony nganti saiki ora konangan. Nganti saiki, ana kiro-kiro 10 QRIO sing digarap déning Sony Corp. 10 robot iku ketok amarga ana ing pidio ning internèt, iki dinformasi déning perwakilan Sony ing Musiyum  of Science ing Boston, MA ing tanggal 22 Januari 2006.

Sekawan prototype robot QRIO génerasi kaping papat didelokaké njoged ing vidèo musik Hell Yes sing direkam déning artis Beck. Prototype iki ora dhuwèni kamèra katiga ing nirwa sirah, improvisasi tangan lan pergelangan tangan sing ditambah. Kalebu telung minggu kanggo mrogram robot QRIO nganti bisa joged.

QRIO bisa pengenalan swara lan pengenalan sirah, modul iki dadi ngasilaké QRIO bisa dètèksi manungsa sapa waè sing is ketemu napa ora. Ing website QRIO, robot iki bisa ngomong karo bocah-bocah cilik. QRIO bisa lumaku nganti kecepatan 23 cm/detik. QRIO lumebu ing Guinness World Records (edisi 2005) kajaba robot bipédal (humanoid) kaping pisan sing bisa lumaku (tenanan lumaku, nalika sikil siji nganggkat sijiné bisa midek lemah). Baterè ing QRIO génerasi kaping papat iki standaré bisa urip nganti 1 jam.

Seni 
Ing 2005, papat robot QRIO lumebu ing video musik Hèll Bèck saka pemusik Bèck. Robot iki njogèd diiringi musik.

Uga Ndelok

Actroid
ASIMO
HUBO
AIBO
REEM-B
TOPIO
Nao
Qriocity

Dolanan 
RoboSapien
Robosapien v2
Roboraptor

Cathetan suku

link Njaba

Four QRIOs perform various dance numbers
 Teacher's Little Helpers: Robots Attend UCSD Nursery School In Research Study

Rintisan mawa topik tèknologi
Robot
Humanoid Robot
Tirto Utomo utawa Kwa Sien Biauw (lair ing Wonosobo, 9 Maret 1930-séda 16 Maret 1994) ya iku pangusaha Indonésia. Lulusan saka Fakultas Hukum Universitas Indonésia iki uga misuwur mawa wong kang ngadhegake Aqua Golden Missipi ing taun 1973. Kajaba iku, dhèwèké uga tau dadi pangurus Persatuan Bukutangkis Seluruh Indonésia (PBSI). Tanggal 16 Maret 1994, dhèwèké séda lan dikuburake ing kuburan kulawarga Tionghoa cedhaké Hotèl Kresna, Wonosobo.

Biografi 
Sawisé lulus SMP, Tirto Utomo nerusaké sekolah menyang HBS (sekolah satingkat SMA ing jaman Hindia Walanda) ing Semarang banjur ing SMAK St. Albertus, Malang. Banjur kuliah ing Universitas Gajah Mada suwéné 2 tahum, nanging akhire Tirto pindah menyang Fakultas Hukum Universitas Indonésia. Ing Jakarta karo kuliah dhèwèké keja dadi pemimpin redaksi kalawarti Sin Po lan majalah Pantja Warna.

Tahun 1959, dhèwèké madeg saka pemimpin redaksi Sin Po. Mulane ékonomi ing kulawarga dadi ora cetha. Nanging, amarga kaanan iku Tirto Utomo duwé kapengenan gedhé supanya gelis ngrampungaké kuliahe ing Fakultas Hukum UI.

Sawisé lulus, Tirto Utomo ngajukake surat lamaran kerja menyang Permina (Persahaan Minyak Nasional) kang dadi cikal bakal Pertamina. Sawisé ditamp, dhèwèké tinanggenah ing Pangkalan Brandan. Ing kana, kabutuhan adhus isih nganggo banyu kali. Amerga ulete, Tirto Utomo akhire karire san saya dhuwur lan dipercaya dadi pandega ing pemasaran. Nanging rikala umuré 48 taun, Tirto Utomo milih pensiun gasik kanggo ngurusi prusahaan duwéke dhéwé Aqua, PT. Baja Putih lan Restoran Oasis.

Aqua diadhegake nganggo modal bareng bojone adine Slamet Utomo, gedhene Rp 150 juta. Dhèwèké ngadheake pabrik ing Bekasi taun 1973 mawa jeneng PT. Golden Mississippi lan merek produksi Aqua. Cacahe karyawan ana 38 wong. Dhèwèké nggawe sumur ing pabrik kapisan kang dibangun ing tanah kang ambané 7.110 m2 ing Bekasi. Sawisé kerja suwéné setahun produk kapisan Aqua dientokake 1 Oktober 1974.

Salah sijiné pelanggan Aqua ya iku kontraktor pambangunan jalan tol Jagorawi, Hyundai. Saka insinyur Koréa Kidul iku, kabiasaan ngombé banyu mineral uga nular ing kanca kerja asli pribumi. Saka iku, alon-alon AMDK bisa ditampa déning masarakat.

Saiki, Kulawarga Tirto Utomo ora nyekel manèh saham mayoritas amarga wiwit taun 1996 prusahaan panganan saka Prancis nguwasani saham mayoritas.

Cathetan suku 

Tokoh Indonésia
Tokoh Tionghoa
Île de la Cité inggih punika kalebet salah satunggal saking kalih pulo ingkang alami ingkang wonten ing Lèpèn Seine ing kitha Paris (déné ingkang sanèsipun inggih punika Île Saint-Louis, Île des Cygnes ingkang kekalihipun inggih minangka pulo ingkang boten alami utawi ingkang dipundamel déning manungsa). Île de la Cité inggih punika minangka punjering kitha Paris lan papanipun minangka wonten kitha ing abad kaping tengahan sasampunipun dipunyasa malih.

Wonten ing sisih kulon saking pulo Île de la Cité punika wonten satunggaling pura ingkang sampun wonten wiwit jamanipun Morovingian lan ing sisih wétan, ing wekdal ingkang sami ugi sampun dipunsucèni satunggaling yasan khususipun inggih sasampunipun dipunyasa katedral ing abad kaping 10 ingkang sapunika sampun dados yasan Notre Dame. Déné siti ingkang wonten ing tengah- tengahipun pucuk mau, ngantos taun 1850 an inggih dipundadosaken papan dumunung warga lan ugi papan kanggé dodolan. Nanging sasampunipun dipunisèni déning Prefecture de Police, Palais de Justice, griya sakit Hôtel-Dieu lan Tribunal de Commerce, namung ingkang wonten ing sisih paling kulon lan wétan radi lor pulo punika ingkang taksih dipundadosaken papan dumunungipun warga ngantos sapunika lan ugi dipundadosaken dalemipun para canon utawi pandhita ing abad kaping 16.

Pemandhangan 

Tigang yasan ingkang wonten ing abad tengahan ing Île de la Cité (urut saking wétan lajeng ngantos sisih kulon), inggih kados makaten:
 Katedral Notre Dame de Paris, dipunyasa ing taun 1163 wonten ing satunggaling situs gréja ingkang dipuntedahaken dhateng Saint Étienne, lan dados ingkang saged netepi situs suci pagan ing jaman kuasanipun Romawi. Nalika ing sadangunipun wonten repolusi Prancis, katedral punika kénging risak ingkang radi parah lan salejengipun dipundandosi malih déning Viollet-le-Duc.
 Sainte-Chapelle ingkang dipunyasa déning Louis IX saking Perancis ing taun 1245. Wangunan punika dipunyasa kanggé papan nyimpen bandha - badha wonten ing yasan Crown of Thorns lan minangka péranganing True Cross, ingkang ketutup ing salebeting Palais de Justice.
 Kunjara Conciergerie wondene ing mriku Marie Antoinette nengga kanggé dipunadili ing taun 1793.

Kendharaan
Île de la Cité  kaubung kaliyan sadaya pérangan Paris ingkang dipunubungaken kanthi wontenipun kreteg ing kalih pinggiring kali  lan dhateng Île Saint- Louis. Déné kreteg ingakng paling sepuh inggih punika Pont Neuf (Kreteg Enggal) ingkang mapan wonten ing sisih pucuk kulon saking pulo Île de la Cité punika.

Pulo Île de la Cité gadhah satunggaling stasiun inggih punika  stasiun Métro de Paris, Cité (Métro de Paris) lan stasiun RER Saint-Michel-Notre-Dame ingkang wonten ing sish=ih pinggir wétan ingkang gadhah lawang kanggé medal ing taman sak ngajengipun Katedral mau.

Cathetan suku

Pulo ing Prancis
Paris
Artikel mawa basa krama
Tour Areva (utawi ingkang sadèrèngipun dipunsebut minangka Tour Framatome lan Tour Fiat) inggih punika salah satunggaling yasan pencakar langit utawi yasan ingkang gadhah struktur ingkang inggil ingkang punika minangka salah satunggaling wujud yasan kantor ingakng mapan wonten ing  La Défense, distrik bisnis ing sisih kulon Paris, Prancis.
Tour Areva dipunyasa ing taun 1974 lan menara punika gadhah dhuwur ngantos 184 mèter (604 kaki) lan minangka yasan kanthi struktur paling inggil nomer kalih ing La Défense lan paling dhuwur nomer tiga ing Île-de-France.
Wangunan Tour Areva punika sedayanipun gadhah warna cemeng, déné selubungipun dipundamel saking watu granit warna cemeng lan ugi kaca cemeng. Wujudipun yasan punika inggih kados wujud prisma segi sekawan ingkang sampurna.

Sajarah
Tour Areva dipunyasa ing taun 1974, kanthi dhuwuripun 184 m. Sasampunipun rampung dipunyasa, yasan punika inggih dados menara pertahanan ingkang paling inggil. Nanging sapunika posisinipun minangka yasan paling inggil nomer sapisan sampun dipungantosaken déning menara sanèsipun Tour T11. Tour Areva inggih punika minangka salah satunggaling menara ikonik saking menara pertahanan génerasi kaping kalih.
Menara Tour Areva mbetahaken wujud cemeng parallelepiped lan rainipun menara dipuntutup kanthi watu granit cemeng, lan ugi dipundamel cendhéla kanggé ngrokok lan ugi damel langkung amba kanthi dhuwuraken yasan punika kanggé matesi wontenipun èfek dhuwur.
Tour Areva dipunsebat minangka yasan ingkang arsitèkipun inggih saking inspirasi wontenipun monolith cemeng wonten ing filem Stanley Kubrick "2001: A Space Odyssey".
Status wonten ing pundi menara punika dipunyasa inggih gadhah kodhe CB1 wonten ing rencana ageng pérangan purwaka saking La Défense. Saderengipun ugi sampun dipundamel rencana kanggé yasa menara kembar Tour Areva wonten ing papan dumunungpun Tour Total sapunika, nanging anggènipun damel dipuntundha terus amargi wonteipun krisis lisah ing taun 1974. Lokasi saking Tour Areva punika wonten ing rencana tata letak pertahanan mlebet wonten ing kodhe "CB1". PAtrick de Gayardon kanthi rsmi mbikak menara basis jump fiat ing taun 1987.

Arsitèktur
 Area jobin: 54.56 x 42,64 mèter persegi
 Lateral rainipun menara: 34600 mèter persegi

 Awrat Bangunanipun:  145000  ton
 Abotipun bajanipun:  5000  ton
 Abotipun fasad granit:  4000  ton
 Volume beton ingkang dipun-ginakaken:  45000  mèter kibik

 Cacahipun cendela: 
 AC dipun-ginakaken ing tlatah ingkang ambanipun  18000000 mèter kibik / jam.

Cathetan suku

Katedral ing Paris
Wangunan lan struktur paling dhuwur ing Paris